ซอส KIKKOMAN ขายดีขนาดไหน?
อะไรคือสิ่งที่ร้านอาหารญี่ปุ่นขาดไม่ได้? หลายๆ ท่านน่าจะรู้คำตอบ “โชยุ” หรือทางสากลที่เรียกกันว่า “Soy Sauce” หรือจะพูดให้คุ้นหูคนไทยเราคงจะต้องเรียกว่าซีอิ๊วญี่ปุ่น  แต่ว่าถ้าพูดถึงต้นกำเนิดของกระบวนการทำจริงๆ แล้วจะมาจากประเทศจีน  เนื่องจากคนสมัยก่อนมีความต้องการที่จะทำการถนอมด้วยเกลือ คนญี่ปุ่นจึงได้นำการถนอมรูปแบบนี้ไปใช้จึงกำเนิดเป็น Soy sauce ขึ้นมานี่เอง
25 ธ.ค. 2560

ซอส KIKKOMAN ขายดีขนาดไหน? / โดย ลงทุนแมน
อะไรคือสิ่งที่ร้านอาหารญี่ปุ่นขาดไม่ได้?
หลายๆ ท่านน่าจะรู้คำตอบ
“โชยุ” หรือทางสากลที่เรียกกันว่า “Soy Sauce”
หรือจะพูดให้คุ้นหูคนไทยเราคงจะต้องเรียกว่าซีอิ๊วญี่ปุ่น
แต่ว่าถ้าพูดถึงต้นกำเนิดของกระบวนการทำจริงๆ แล้วจะมาจากประเทศจีน
เนื่องจากคนสมัยก่อนมีความต้องการที่จะทำการถนอมด้วยเกลือ คนญี่ปุ่นจึงได้นำการถนอมรูปแบบนี้ไปใช้จึงกำเนิดเป็น Soy sauce ขึ้นมานี่เอง
Soy sauce เกิดจากการนำถั่วเหลือง และกากถั่วเหลืองมาอบไอน้ำร่วมกับข้าวสาลีที่ผ่านการคั่วและบดมาแล้ว
จากนั้นนำมาผสมกับ Koji (โคจิทำมาจากข้าวญี่ปุ่นหมักกับเชื้อราสีขาวสายพันธุ์ Aspergillus oryzae) เมื่อเข้ากันแล้วเราจะเติมน้ำเกลือเข้มข้น (Brine) ผสมลงไปอีกทีให้เป็นเนื้อเดียวกัน
รวมทั้งหมดคนญี่ปุ่นจะเรียกว่า Moromi จากนั้นเราจะทำการหมักต่อไปจนเริ่มได้ที่แล้วจึงจะมาทำการกรองให้สะอาดแล้วก็เป็นอันเสร็จสิ้นกระบวนการทำ Soy sauce
รู้ถึงต้นกำเนิดและกระบวนการผลิตกันไปแล้วทีนี้หลายๆ ท่านคงอยากทราบแล้วว่าโชยุนี้ได้กำไรดีมากน้อยเพียงใด
บริษัท Kikkoman ถือกำเนิดจากการหุ้นกันของ 8 ครอบครัวในประเทศญี่ปุ่นเมื่อวันที่ 7 ธันวาคม 1917 ที่โนดะในเขตตะวันตกเฉียงเหนือของจังหวัดชิบะ
ทีนี้เรามาดูกันถึงยอดขายและผลกำไรที่ผ่านมาในอดีต
ปี 2015 รายได้ 107,015 ล้านบาท กำไร 4,433 ล้านบาท อัตรากำไรสุทธิ 4.1%
ปี 2016 รายได้ 117,687 ล้านบาท กำไร 5,754 ล้านบาท อัตรากำไรสุทธิ 4.9%
ปี 2017 รายได้ 116,056 ล้านบาท กำไร 6,862 ล้านบาท อัตรากำไรสุทธิ 6 %
พูดถึงขนาดธุรกิจของ Kikkoman ให้เห็นภาพชัดเจนขึ้นรายได้ของ Kikkoman เป็น 2 เท่าของรายได้บริษัทท่าอากาศยานไทยที่เป็นเจ้าของทั้งสนามบิน สุวรรณภูมิ และ ดอนเมือง
แล้วถ้าลองนำมาเทียบกับบริษัท ซีอิ๊วตราเด็กสมบูรณ์ ของไทย หล่ะ?
ซีอิ๊วตราเด็กสมบูรณ์มีรายได้รวมอยู่ที่ทั้งหมดประมาณ 5,000 ล้านบาท
เมื่อเทียบกันแล้วจะเห็นได้ว่ารายได้แตกต่างกันมากถึงประมาณ 20 เท่าเลยทีเดียว
จากที่ได้อ่านมาคงจะน่าสนใจไม่น้อยสำหรับตลาดซอสที่ถูกมองว่าเป็นของราคาไม่แพง กำไรไม่น่าจะเยอะ
แต่จริงๆ แล้วตลาดนี้มีมูลค่าซ่อนอยู่มหาศาล..
----------------------
คิกโคแมน ไม่ได้เป็นอะไรกับลงทุนแมน แต่ถ้าอยากเปิด APP ลงทุนแมน อ่านเรื่องอื่นย้อนหลัง โหลดฟรี 
----------------------
Reference
-
-
-
-
-